Diari Oficial de la Generalitat Valenciana


Sumari del DOGV 2064, del 09-07-1993 (1993/828615)

RESOLUCIÓ de 25 de juny de 1993, de la Direcció General de Comerç, per la qual estableix el termini per a la presentació de sol.licituds d'ajudes al sector de la distribució, en matèria de reforma d'estructures comercials.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2064

Data del DOGV
:   09-07-1993

Secció del DOGV
:   ALTRES DISPOSICIONS

Número del document
:   1993/828615


Data del document
:   25-06-1993

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució de 25 de juny de 1993, de la Direcció General de Comerç, per la qual estableix el termini per a la presentació de sol·licituds d'ajudes al sector de la distribució, en matèria de reforma d'estructures comercials.  
L'Ordre de 30 de novembre de 1987, de la Conselleria d'Indústria, Comerç i Turisme, modificada per la de 24 de maig de 1991, regula les ajudes al sector de la distribució en matèria de reforma d'estructures comercials a proposta d'entitats locals, empreses públiques i altres ens públics, PIME'S comercials i formes agrupades i associades de comerciants.  
La complexitat de la gestió de les inversions iniciades per entitats locals, empreses públiques i altres ens públics comporta una programació del seu finançament i una periodificació de les inversions prèvies que va motivar en el seu dia a definir l'espai temporal en què pogués admetre's la presentació de sol·licituds per tal de poder procedir a la resolució d'aquestes de forma que coadjuvàs a l'execució d'aquestes inversions facilitant-ne la gestió.  
D'altra banda, l'obligatorietat d'ajustar l'execució d'inversions i altres actuacions a l'exercici pressupostari en el qual es donen suport, recollida en el Decret Legislatiu de 26 de juny de 1991, del Consell de la Generalitat Valenciana, pel qual aprova el text refós de la Llei d'Hisenda Pública de la Generalitat Valenciana, i la plena entrada en vigor de la llei que regula el nou procediment administratiu, duen a establir terminis per a la presentació de sol·licituds acollint-se als beneficis que l'ordre citada regula.  
En virtut d'això, i d'acord amb el que estableix la disposició final primera de l'Ordre de 30 de novembre de 1987, del Conseller d'Indústria, Comerç i Turisme, resolc:  
Primer  
El termini per a la presentació de sol·licituds d'ajuda a la realització, per les entitats locals, empreses públiques i altres ens públics, dels projectes previstos en l'article 8 de l'Ordre de 30 de novembre de 1987, de la Conselleria d'Indústria, Comerç i Turisme, serà el que es comprèn entre l'1 d'octubre de l'exercici immediatament anterior i el 31 de gener de l'exercici en que es pretén executar el projecte per al qual se sol·licita l'ajuda.  
Segon  
El terminí per a la presentació de sol·licituds d'ajuda a la realització, per les persones físiques i jurídiques que accedesquen o exercesquen l'activitat comercial, qualificades com a PIME'S, dels projectes previstos en l'article 12 de l'ordre de 30 de novembre de 1987, de la Conselleria d'Indústria, Comerç i Turisme, serà el que es comprèn entre l'1 de gener i el 15 de juliol de cada exercici.  
En el cas de les campanyes de reforma d'estructures comercials convocades en base a l'article 14 de la citada ordre el termini concret de sol·licituds s'establirà en la pròpia convocatòria.  
Tercer  
El termini per a la presentació de sol·licituds d'ajuda a la realització, per agrupacions i associacions de comerciants, dels projectes previstos en l'article 16 de l'ordre de 30 de novembre de 1987, de la Conselleria d'Indústria, Comerç i Turisme, serà el que es comprèn entre l'1 de desembre de l'exercici immediatament anterior i el 31 de maig de l'exercici en que es pretén executar el projecte per al qual se sol·licita l'ajuda.  
DISPOSICIÓ TRANSITÒRIA  
Per a l'exercici 1993, el termini per a la presentació de sol·licituds d'Ajuda per als projectes previstos en l'article 8, amb excepció del que s'hi estableix en els punts 1, 2 i 3, i en els articles 12 i 16 de l'Ordre de 30 de novembre de 1987, modificada per Ordre de 24 de maig de 1991, serà fins el 20 de setembre de 1993.  
DISPOSICIÓ FINAL  
Aquesta resolució vigirà el dia en que es publique en el Diari Oficial de la Generalitat Valenciana.  
València, 25 de juny de 1993.  
La Directora General de Comerç: Isabel Palafox Gámir.